open-index/open-wikipedia-markdown huggingface dataset:
Regionálne voľby

**Regionálne voľby** sú voľby do orgánov regiónov (napr. vo Francúzsku, Taliansku), krajov a podobných administratívnych jednotiek. Na Slovensku sa tak neformálne označujú voľby do orgánov samosprávnych krajov.

Kategória:Voľby
Voľby do Federálneho zhromaždenia v Česko-Slovensku v roku 1990

**Voľby do Federálneho zhromaždenia v roku 1990** sa konali súčasne s voľbami do Českej národnej rady a voľbami do Slovenskej národnej rady v dňoch 8. júna - 9. júna 1990. Každý volič mal tri volebné lístky: do Snemovne ľudu, Snemovne národov a národnej rady, ktoré boli rozdielne pre Česko a Slovensko. Vo voľbách do obidvoch snemovní Federálneho zhromaždenia bolo úspešných na Slovensku 5 a v Česku 4 politické subjekty. Volebné kvórum predstavovalo 5 %.

Na Slovensku kandidovalo 16 politických subjektov. V tomto článku v časti Výsledky na Slovensku sú uvedené len subjekty, ktoré získali viacej ako 5%. Ostatné sú vymenované v článku Voľby do Slovenskej národnej rady v roku 1990.

## Výsledky v Česku
### Výsledky volieb do Snemovne národov [[Federálne zhromaždenie (Česko-Slovensko)|Federálneho zhromaždenia]]

### Výsledky volieb do Snemovne ľudu [[Federálne zhromaždenie (Česko-Slovensko)|Federálneho zhromaždenia]]

## Výsledky na Slovensku
Do voličských zoznamov bolo zapísaných 3&nbsp;622&nbsp;000 voličov, hlasy odovzdalo vyše 3&nbsp;455&nbsp;000, t. j. 95,39% voličov, z toho bolo platných 3&nbsp;377&nbsp;000, t. j. 97,85% hlasov.

### Výsledky volieb do Snemovne ľudu [[Federálne zhromaždenie (Česko-Slovensko)|Federálneho zhromaždenia]]

### Výsledky volieb do Snemovne národov [[Federálne zhromaždenie (Česko-Slovensko)|Federálneho zhromaždenia]]

## Referencie

1990
Kategória:Voľby 1990
Zoznam najväčších jazier v Japonsku

**Japonské jazerá** (po japonsky jazero - 湖). Tabuľka neobsahuje japonské priehrady a je zoradená podľa rozlohy.

## Jazerá s plochou cez
náhľad|Jazero Biwa

náhľad|Jazero Saroma
náhľad|Jazero Inawaširo
náhľad|Jazero Nakaumi
náhľad|Jazero Kuššaro
náhľad|Jazero Šindži
Zoradené su podľa rozlohy.

## Iné projekty

## Externé odkazy
* Zoznam jazier väčších než 4 km² na webe japonského ministerstva infraštruktúry a dopravy 


Japonsko
Jazerá
Pavol Breier

**Pavol Breier** môže byť:
*slovenský lekár, publicista a fotograf (* 1921), pozri Pavol Breier (1921)
** jeho syn, slovenský fotograf (* 1953), pozri Pavol Breier (1953)
 

Breier, Pavol
Zhodnosť

**Zhodnosť** môže byť:
*všeobecne: pozri zhodnosť (rovnakosť)
*v geometrii: pozri zhodnosť (geometria)
*pri meraní: skrátene zhodnosť merania
Letisko Adolfa Suáreza Madrid-Barajas

**Letisko Adolfa Suáreza Madrid-Barajas** () je hlavné medzinárodné letisko v Madride v Španielsku. Je najväčším a najrušnejším letiskom v krajine, celkovo 10. najrušnejším na svete. Názov je odvodený od obce Barajas, ktorá má svoju vlastnú stanicu metra, ktorá spája letisko.

Letecká preprava medzi letiskom a Barcelonou známa pod názvom *Puente Aéreo* (letecký most) je s počtom leteckých operácií 971 týždenne najrušnejšou trasou na svete. Od februára 2008 sa ich počet v dôsledku otvorenia vysoko-rýchlostnej železničnej dráhy znížil, cestou vlakom trvá približne 2½ hodiny. Letisko je hlavným sídlo národnej leteckej spoločnosti Iberia Airlines. Letisko je tiež kľúčovou destináciou pre cesty z Latinskej Ameriky do Európy. Letisko má štyri terminály, posledný T4 bol spoločne s dráhami otvorený vo februári 2006.

V roku 2008 použilo letisko približne 50,8 milióna cestujúcich a v roku 2023 už 60,2 mil.

## Referencie

## Iné projekty

Kategória:Letiská v Španielsku
Kategória:Madrid
26401 Sobotište

**(26401) Sobotište** je planétka, ktorú objavil Peter Kušnirák v skorých ranných hodinách dňa 19. novembra 1999 na observatóriu v Ondřejove v Česku. Je pomenovaná po obci Sobotište.

## Objav a pomenovanie
Planétka sa v čase objavu nachádzala v centrálnej časti súhvezdia Blíženci (*Gemini*), asi 2,6° severovýchodne od hviezdy \zeta Gem (+3,8 mag), mala zdanlivú vizuálnu jasnosť +18,8 mag a bola 23. planétkou objavenou v druhej polovici novembra 1999. Svedčí o tom aj jej predbežné označenie **1999 WX**, ktoré dostala krátko po objave. V objavovej opozícii bola planétka z Ondřejova pozorovaná aj v ďalších 7 nociach a celkovo bolo zmeraných 27 pozícií, neskôr zaslaných do MPC. Naposledy bola planétka pozorovaná večer 8. apríla 2000. Planétka bola pozorovaná aj v nasledujúcej opozícii, keď bolo 24. a 25. apríla 2001 získaných ďalších 6 pozícií. Očíslovanie planétky bolo zverejnené v cirkulári MPC č. 43024 vydanom dňa 5. júla 2001.

Planétka je pomenovaná po obci Sobotište, nachádzajúcej sa na juhozápadnom Slovensku. Obec má bohatú históriu s prvou písomnou zmienkou z roku 1251. V roku 1845 tu bolo založené prvé úverové družstvo na európskom kontinente. Miestna hvezdáreň, založená v roku 1972, sa venuje pozorovaniu meteorov a zákrytov. Meno planétky sa stalo oficiálnym po zverejnení v cirkulári MPC č. 43384 vydanom dňa 2. septembra 2001 Medzinárodnou astronomickou úniou.

## Dráha
Planétka obieha okolo Slnka v strednej vzdialenosti 346 mil. km po takmer kruhovej dráhe s dobou obehu 3,51 roku (1282 dní). K Zemi sa približuje na minimálnu vzdialenosť 172 mil. kilometrov a jej veľkosť je odhadovaná na 3,5 km.

## Pozri aj
* Zoznam planétok 26251-26500

## Externé odkazy



Kategória:Planétky 26251 – 26500
Kategória:Planétky hlavného pásma
Sobotište
Kategória:Astronomické objekty objavené v roku 1999
Alexandr Alexandrovič Volkov

**Alexandr Alexandrovič Volkov** môže byť:
* ruský režisér (1885 – 1942), pozri Alexandr Alexandrovič Volkov (režisér)
* ruský filológ (* 1946), pozri Alexandr Alexandrovič Volkov (filológ)
* ukrajinský kozmonaut (* 1948), pozri Alexandr Alexandrovič Volkov (kozmonaut)
* prezident Udmurtska (* 1951), pozri Alexandr Alexandrovič Volkov (prezident)
* ruský volejbalista, pozri Alexandr Alexandrovič Volkov (volejbalista)

Volkov, Alexandr Alexandrovič
Marianne

náhľad|Marianne

**Marianne** je symbol Francúzskej republiky, stelesňujúci slobodu, rovnosť a bratstvo. Reprezentuje Francúzsko ako štát a republiku – oproti tomu *galský kohút* symbolizuje francúzsky národ, kultúru a krajinu. Marianne je zobrazovaná najčastejšie s frýgickou čiapkou na hlave a v podobe sôch, búst či obrazov zaujíma čestné miesto na mnohých námestiach, radniciach a súdoch Francúzska. Známe je napríklad bronzové súsošie na parížskom námestí Place de la Nation, v ktorom je ústrednou postavou. Jej tvár je vyobrazená aj na francúzskych eurominciach s nominálnou hodnotou 1, 2 a 5 eurocentov.

## Iné projekty

Kategória:Francúzsko
Franz Beckenbauer

**Franz Anton Beckenbauer** (* 11. september 1945, Mníchov, Nemecko – † 7. január 2024, Mníchov) bol nemecký futbalista a futbalový tréner. Mal prezývku *der Kaiser* („cisár“) kvôli jeho elegantnému štýlu, jeho vodcovským vlastnostiam, jeho krstnému menu „Franz“ (ktoré pripomínalo rakúskeho cisára) a jeho dominanciu na futbalovom ihrisku. Vo všeobecnosti je považovaný za najlepšieho nemeckého futbalistu a patrí k najlepším európskym futbalistom v histórií.

Bol univerzálnym hráčom, začínal hrávať ako stredopoliar ale neskôr sa adaptoval na iné úlohy na ihrisku, často býva označovaný ako tvorca roly libera.

Dvakrát získal Zlatú loptu pre najlepšieho futbalistu roka, 103-krát nastúpil za Západné Nemecko a hral na troch Majstrovstvách sveta. Bol kapitánom mužstva, ktoré získalo titul na Majstrovstvách sveta 1974. Druhýkrát sa stal majstrom sveta ako tréner v roku 1990. Na klubovej úrovni vyhral za Bayern Mníchov trikrát po sebe Európsky pohár v rokoch 1974 až 1976 a Pohár víťazov pohárov v 1967. Neskôr sa stal trénerom a predsedom Bayernu. Je tiež členom medzinárodnej siene slávy.

V roku 1999 získal v ankete *Európsky hráč storočia*, ktorú organizovalo IFFHS druhé miesto po Johanovi Cruijffovi. V ankete *Svetový hráč storočia* získal po Pelém a Cruijffovi tretie miesto.

Beckenbauer zostal vplyvnou osobnosťou v nemeckom a medzinárodnom futbale. Úspešne viedol nemeckú kandidatúru na usporiadanie Majstrovstvá sveta 2006 a predsedal organizačnému výboru.

## Referencie

## Iné projekty

## Zdroj

Kategória:Nemeckí futbalisti
Kategória:Nemeckí futbaloví tréneri
Kategória:Hráči Bayern München
Kategória:Hráči Hamburger SV
Kategória:Hráči Majstrovstiev sveta vo futbale 1966
Kategória:Hráči Majstrovstiev sveta vo futbale 1970
Kategória:Hráči Majstrovstiev sveta vo futbale 1974
Kategória:Hráči Majstrovstiev Európy vo futbale 1972
Kategória:Hráči Majstrovstiev Európy vo futbale 1976
Kategória:Majstri Európy vo futbale
Kategória:Majstri sveta vo futbale
Kategória:Držitelia Zlatej lopty
Kategória:Osobnosti na rakúskych poštových známkach
Kategória:Osobnosti z Mníchova
Topolecká

**Topolecká** je časť Starej Turej. Má asi 400 obyvateľov a nadmorskú výšku . Samotná osada sa skladá z niekoľkých menších kopaníc, napr. Hlavina, Na Doline, Dúbrava a iné.

## Externé odkazy
* www.staratura.sk - oficiálne stránky mesta

Kategória:Stará Turá
Mosela (rieka)

**Mosela** (, lux. *Musel*, ) je rieka  tečúca územím Francúzska (Lotrinsko), Luxemburska a Nemecka (Sársko, Porýnie-Falcko). Celková dĺžka toku je , z toho:  vo Francúzsku, 39 tvorí hranicu medzi Luxemburskom a Nemeckom a 208 výlučne v Nemecku. Plocha povodia meria .

## Priebeh toku
Pramení v severovýchodnom Francúzsku, vo Vogézách v nadmorskej výške . Tečie prevažne v hlbokej a úzkej doline. Ústi zľava do Rýna na riečnom kilometri 592,3 v nemeckom meste Koblenz. Najväčším prítokom je Sarre.

## Vodný režim
K záplavam dochádza od novembra do marca. Priemerný prietok na dolnom toku pri meste Cochem je 290 m³/s.

## Využitie
Lodná doprava je možná až k hornému toku. Rieku pretína plavebný kanál Marna-Rýn. Na východe je spojená plavebným kanálom s riekou Saône. Na rieke boli postavené vodné elektrárne. Údolie rieky je známou oblasťou pestovania vinnej révy a výroby vína.

## Dôležité mestá
* Francúzsko: Remiremont, Épinal, Toul, Pont-à-Mousson, Metz, Thionville
* Luxembursko: Schengen
* Nemecko: Trier, Bernkastel-Kues, Beilstein, Cochem, Kobern-Gondorf, Winningen, Koblenz.

## Referencie

## Iné projekty

## Zdroj
* 


Kategória:Rieky vo Francúzsku
Kategória:Rieky v Nemecku
Smrčok vysoký

Súbor:Gatunek jadalny.svg **Smrčok vysoký** (*Morchella elata* alebo *Morchella conica*) je druh huby z čeľade smrčkovité. Má zvoncovitý alebo valcovito kužeľovitý klobúk, ktorý je vysoký 3-8 cm a široký 2-6 cm. Rastie vo skupinách na vlhkých zatienených miestach. Rastie takmer všade, najmä na okrajoch smrečín a jedlín, v luhoch a krovinách, aj v záhradách 

## Zdroj
* Ladislav Hagara - *Atlas húb* ISBN 80-85186-83-7

## Iné projekty

## Externé odkazy
* Smrčok vysoký na nahuby.sk

Kategória:Smrčkovité
Kategória:Jedlé huby
Riečny kilometer

thumb|Modro-biely pätník na sútoku Otavy a Blanice je riečny kilometrovník
**Riečny kilometer** udáva kilometrickú vzdialenosť určitého miesta na vodnom toku od ústia tejto rieky alebo potoka do iného toku alebo vodnej plochy.

*Nultý riečny kilometer* je situovaný k ústiu rieky a smerom proti prúdu sa kilometre pripočítavajú. Toto obrátené poradie je dané tým, že je väčšinou veľmi ťažké presne určiť začiatok vodného toku, pretože prameň je často zle dohľadateľný, či je časté, že sa prameň s časom pohybuje. Oproti tomu sútok alebo ústie toku sú dobre definovateľné a vo väčšine prípadov pevne dané (výnimku tvoria riečne delty, ktoré vytvárajú rozsiahle plošiny a posúvajú ústie toku).

## Portál

## Zdroj

Kategória:Hydrológia
Kategória:Jednotky dĺžky
Kategória:Rieky
Štruktúra (filozofia)

**Štruktúra** je súhrn stálych vzťahov objektu zabezpečujúcich jeho celostnosť a totožnosť samého so sebou, čiže zachovanie základných vlastností pri externých či interných premenách.

## Štruktúra podľa Černíka
Štruktúra je usporiadanosť vzťahov.

## Štruktúra podľa [[Wilhelm Christian Ludwig Dilthey|W. Diltheyho]]

Štruktúra sa vyznačuje týmito charakteristikami:

#Štruktúru vytvára usporiadanosť častí do celku.
#Štruktúrny celok môže byť časťou vyššieho štruktúrneho celku, nie je však na iný celok prevediteľný alebo z neho vyvoditeľný.
#Rovnako nemožno štruktúru odvodiť z jej častí, nevyplýva z nich a nie je ani ich prostým súhrnom.
#Vidíme, že štruktúra nie je len zacieleným zhrnutím častí, ale zjednotením vzájomných vzťahov častí.
#Štruktúra sa deje.
#Zároveň je však pevným v meniacom sa.
#Vytváranie a fungovanie štruktúry nie je závislé od sledu vo fyzikálnom čase.
#Štruktúrny celok nevylučuje, aby niektoré jeho časti boli súčasťami iného štruktúrneho celku.
#Štruktúra vytvára svoju jednotu výlučne zo seba samej, zo svojho vlastného stredu. Tým sa vymedzenie štruktúry vracia ku svojmu začiatku.

J. Štřítecký si o Diltheyho poňatí štruktúry myslí:

*Pojem štruktúry kryštalizoval v diele Wilhelma Diltheya ([[1833]] – [[1911]]) z dvoch zdrojov:
#z romantického výkladu umeleckého diela, ktorý sa stal modelom poznania vôbec;
#z biologickej morfológie.
Lepšie by snáď bolo hovoriť o štrukturalite alebo štrukturálnom hľadisku, pojem štruktúry je u Diltheya obsiahnutý v rade iných pojmov napr. v pojmoch *Wirkungszusammenhang*, *Bedeutungzusammenhang* všade, kde spätosť častí v celku sa charakterizuje ako *súvislosť*, t. j. *Zusammenhang*, a nie je vyslovne uvedené, že ide o súvislosť kauzálnu; tiež sociálno-teoretické pojmy ako *systém vonkajšej organizácie spoločnosti* sú pojmami štruktúrnymi; najhlbšie a najpresnejšie vymedzenie štrukturality prináša vymedzenie pojmu *die innere Grundform*.* 

## Externé odkazy
* 
* 

Kategória:Filozofický slovník
Ústie (rieka, potok)

[thumb|Ústie [Ganga|Gangy]]
**Ústie** je časť rieky, prípadne potoka, kde sa vlieva do inej rieky, potoka, jazera, rybníka, mora alebo oceánu. Ústie môže vzniknúť buď prirodzenou cestou (napr. ústie Vltavy do Labe), alebo umelo (napr. ústie rieky do priehrady). Pri ústí je rieka väčšinou najširšia a má najvyšší prietok vody za jednotku času.

Ústie možno ľudskými zásahmi premiestňovať vytváraním tzv. polderov na morskom brehu. Ak sa more okolo ústia premení na súš a zostane len úzky pruh vody podobný rieke, vodný tok sa predĺži a stratí v novo vytvorenej úzkej časti svoju slanosť.

## Druhy ústia
Ústie môže mať rôzny charakter a rozoznávame rôzne druhy ústí:
* delta
* estuár

## Pomenovanie sídiel
Ústie je jedným z často používaných názvov pre mestá. Pomenovanie vzniklo vďaka nedalekému vyústeniu jednej rieky do druhej.
* Česko – Ústí nad Orlicí, Ústí nad Labem
* Kazachstan – Usť-Kamenogorsk
* Rusko – Usť-Džeguta, Usť-Ilimsk, Usť-Katav, Usť-Kut, Usť-Labinsk
* Poľsko – Ujście, Świnoujście
* Ukrajina – Usť-Čorna

## Pozri aj

* Sútok

## Iné projekty

Kategória:Rieky
Ústie

**Ústie** môže byť:
*miesto, kde sa končí niečo ťahajúce sa obyčajne v pozdĺžnom smere, napr. ústie hlavne, ústie tepny
*miesto, kde vodný tok vteká do iného vodného toku, jazera či mora, pozri ústie (rieka, potok)
*zaniknutá obec po zaplavení Oravskou priehradou, pozri Ústie (zaniknutá obec)
*miestne časti mesta Trstená, pozri Ústie nad Priehradou, Nové Ústie

## Iné projekty
Sútok

thumb|Sútok Odry a Lužickej Nisy
**Sútok** je miesto, kde sa stretávajú najmenej dva vodné toky. Väčšinou sa hovorí o sútoku v prípade riek, ale všeobecne môže ísť i o menšie vodné toky.

Sútoky riek boli vhodným miestom na zakladanie osád a miest. Napríklad mesto Plzeň sa nachádza na sútoku Radbuzy, Mže, Úslavy a Úhlavy.

Zvyčajne sa po sútoku ďalej rieka nazýva menom rieky s väčším prietokom v mieste sútoku ktorej tok je dlhší. Aj z tohto pravidla existujú výnimky. Napríklad sútok Labe a Vltavy, kde má Vltava väčší prietok a je i dlhšia, ale rieka má ďalej názov Labe. Táto skutočnosť je daná historickým názvom, ktorý pochádza z dôb Keltov, ktorí povodie obývali. Ďalším príkladom môže byť sútok Mže s Radbuzou, od ktorého má ďalej rieka názov Berounka či sútok Vydry a Křemelnej, kde ďalej má rieka názov Otava.

## Pozri aj

## Iné projekty

## Zdroj

Kategória:Hydrológia
Kubický meter za sekundu

**Kubický meter za sekundu** (skratka **m<sup>3</sup>·s<sup>−1</sup>**, **m<sup>3</sup>/s**) je jednotka odvodená zo základných jednotiek SI a je jednotkou objemového prietoku predstavujúcou objem tekutiny, ktorý pretečie za jednotku času. 

:Q = \frac{V}{t} = \left[ \frac{m^3}{s}\right]

alebo tiež

:Q(t) = \frac{dV(t)}{dt} = \dot V(t)

(Q objemový prietok, V objem, t čas, dV/dt derivácia objemu podľa času)

## Premena jednotiek
*1 m3·s−1 = 1 000 litrov za sekundu
*1 m3·s−1 = 1 000 dm3·s−1
*1 m3·s−1 = 1 000 000 cm3·s−1
*1 m3·s−1 = 1 000 000 000 mm3·s−1

## Zdroj

Kategória:Jednotky prietoku
Kategória:Mechanika tekutín
Kategória:Meracie jednotky
Riečne údolie

náhľad|Riečne údolie rieky Columbia
**Riečne údolie** je druh údolia, ktoré vzniká erozívnym pôsobením tečúcej vody vedúcej k zahlbovaniu koryta do podložia. Vodný tok vzniká na mieste prirodzenej depresie a sklonu, kde sa voda akumuluje a vplyvom gravitačného pôsobenia sa pohybuje z vyššej oblasti do nižšej. Počas tečenia voda pôsobí na svoje podložie erozivnou silou, čím začína rozrušovať podložie, uvoľnený materiál transportovať a vytvárať si tak riečne koryto, ktoré pri dlhodobej aktivite vedie až k vzniku riečneho údolia.

Riečne údolie sa oproti iným typom údolia vyznačuje ostrými svahmi v tvare písmena **V**, ktoré zbiehajú k vodnej hladine. Riečne údolia sú známe z oblastí vysokých hôr, kde má voda silnú erozivnú schopnosť, ale objavujú sa i na strednom toku, či na miestach, kde tok musí prekonávať prekážku (napr. vyzdvihnutie kôry tektonickými pochodmi).

## Pozri aj

## Zdroj

Kategória:Geomorfológia
Kategória:Rieky
Svah

[thumb|Svah pri dedine Barouk v [Libanone.]]
**Svah** je povrchová forma reliéfu, ktorá má sklon nad 2°. Asi 90 % povrchu zemskej súše tvoria svahy a 60 % má sklon menší ako 10°.

Základné prvky svahu sú: horná konvexná časť, strmá stredná časť, akumulačná časť a erózna konkávna časť, pričom nie vždy sú všetky časti vyvinuté.

Podľa tvaru svahy možno rozdeliť na: konkávne, konvexné a priame.

Podľa stupňa sklonu sa svahy delia:
* slabo sklonené 23°
* sklonené 38,5°
* veľmi sklonené 8,519,5°
* strmé 19,545°
* veľmi strmé 4563°
* skalné steny >63°

## Referencie

## Pozri aj
* Zosuv svahu

## Iné projekty

Kategória:Geomorfológia
Dynasty (album)

***Dynasty*** je názov siedmeho štúdiového albumu skupiny Kiss. Skupina na ňom predstavila svoj jediný diskotékový hit „I Was Made for Lovin’ You“. Je to jeden zo štyroch albumov (ostatné tri sú *[[Unmasked]],* *[[Creatures of the Night]]* a *[[Psycho Circus]]*), kde oficiálna zostava nekorešponduje celkom so skutočnou.

Album produkoval Vinnie Poncia, ktorý predtým produkoval Crissov sólový album. Práve Peter Criss navrhol Ponciu ako producenta, čo sa mu následne vypomstilo, keď Poncia rozhodol, že Crissova hráčska technika nie je adekvátna pre Kiss. Ako bubeník bol na album vybratý Anton Fig, ktorý hral na Frehleyho sólovom albume.

## Skladby albumu
# „I Was Made for Lovin’ You“ (Paul Stanley, Vini Poncia, Desmond Child)
# „2, 000 Man“ (Mick Jagger, Keith Richards)
# „Sure Know Something“ (Stanley, Poncia)
# „Dirty Livin'“ (Peter Criss, Stan Penridge, Poncia)
# „Charizma“ (Gene Simmons, Howard Marks)
# „Magic Touch“ (Stanley)
# „Hard Times“ (Ace Frehley)
# „X-Ray Eyes“ (Simmons)
# „Save Your Love“ (Frehley)

## Album nahrali
* Gene Simmons - basová gitara, spev (5, 8), vokály
* Paul Stanley - gitara, spev (1, 3, 6), vokály
* Ace Frehley - sólová gitara, vokály, spev (2, 7, 9)
* Peter Criss - bicie a spev (4) (uvedený ako plnohodnotný bubeník)

## Hostia
* Anton Fig - bicie (neuvedený)
* Vinnie Poncia - producent, klávesy (1), vokály (1, 3)
Niektoré zdroje uvádzajú, že v piesni I Was Made for Lovin' You nehral ani Anton Fig, ale Richie Fontana, toto však nemusí byť pravda.

Kategória:Albumy skupiny Kiss
Kategória:Hudobné albumy z 1979
Úroveň

**Úroveň** alebo **niveau** (zriedkavo **nivó**) môže byť
*myslená rovina vedená vo výške niečoho
*referenčný stupeň vývoja alebo referenčná výška niečoho

**Úroveň** môže byť:
*v biológii: taxonomická úroveň
*v jazykovede: útvar národného jazyka

## Pozri aj
*level
Sidor

**Sidor** môže byť:

* podoba mužského mena Izidor
* priezvisko, pozri Sidor (priezvisko), napr.:
** Andrzej Sidor (* 1933), poľský politik
** David Albin Zywiec Sidor (1947 – 2020), americký rímskokatolícky biskup
** Dušan Sidor (* 1956), slovenský hokejový tréner
** Dušan Sidor mladší (* 1987), slovenský hokejový brankár, syn predošlého
** Karol Sidor (1901 – 1953), slovenský politik (HSĽS)
** Lech Sidor (* 1970), poľský tenista, športový novinár a komentátor
** Lukáš Sidor, slovenský hráč bridžu, juniorský reprezentant
** Milan Sidor (* 1951), kandidát KSS na prezidenta Slovenska v roku 2009
** Viktor Sidor (1926 – 2007), slovenský politik (KSS), poslanec FZ

**SIDOR** je výrobca ocele vo Venezuele, pozri SIDOR (podnik)

## Pozri aj
* Sidorovo – masív vo Veľkej Fatre
* Sydor
* 9005 Sidorova – planétka
* Sidorov
* Sidorenko
Sidor (priezvisko)

**Sidor** je slovenské priezvisko odvodené od mužského mena Izidor. Najčastejšie je v Snine, obci Uličské Krivé (okres Snina) a v Kysuckom Novom Meste.

## Známi nositelia
Pozri v článku Sidor.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Poľsku
Centrála

**Centrála** alebo **ústredňa** môže byť:
*miesto (resp. inštitúcia), v ktorom sa sústreďuje a riadi nejaká činnosť, najčastejšie v rámci nejakej organizácie, inštitúcie a podobne; ústredná stanica
*skrátene telefónna ústredňa

**Centrála** môže byť:
*v geometrii: úsečka alebo priamka spájajúca stredy dvoch kružníc alebo dvoch gúľ, pozri centrála (geometria)
*v architektúre: centrálna stavba
*skrátene: centrála duše oznamovacieho kábla
Obstaranie

**Obstaranie (obstarávanie)** môže byť:
*získanie
*zabezpečenie, zariadenie

**Obstarávanie** je v podnikovej ekonomike: 
*v širšom zmysle všetky činnosti organizácie, ktoré slúžia na získanie (nákup, nájom, lízing) akýchkoľvek vstupov, ktoré podnik potrebuje na splnenie svojich cieľov; v užšom zmysle a častejšie: len takéto činnosti na trhu tovarov a služieb (teda okrem pracovného trhu a kapitálového trhu), pozri obstarávanie (podnik)
*nepresne: logistika obstarávania
Zaopatrenie

**Zaopatrenie (zaopatrovanie)** môže byť:
*získanie
*postaranie sa o niekoho
*zásobenie (sa)
*v cirkvi: udelenie sviatosti zmierenia a sviatosti pomazania chorých
Langoš (priezvisko)

**Langoš** je priezvisko, rozšírené na Slovensku.  

## Známi nositelia
* Ján Langoš (1946-2006), slovenský politik, prvý šéf Ústavu pamäti národa

## Pozri aj
* Lángoš

## Referencie

Kategória:Priezviská na Slovensku
Zohnanie

**Zohnanie (zháňanie)** môže byť:
*odohnanie z niečoho
*sústredenie hnaním
*získanie, zadováženie
*zobudenie

**Zháňanie** môže byť:
*zbieranie, hľadanie
*behanie sem-tam
Dosiahnutie

**Dosiahnutie (dosahovanie)** alebo **dočiahnutie (dočahovanie)** môže byť:
*dostanie sa natiahnutou rukou alebo nejakým predmetom až po niečo
*siahanie (až) po istú hranicu (v priestore)

**Dosiahnutie (dosahovanie)** môže byť:
*dostanie sa či dospenie (až) niekam (v priestore alebo čase)
*získanie úsilím, prácou
Kredit

**Kredit** môže byť:
* úver
* v účtovníctve: dal (účtovníctvo)
* v školstve: hodnotový bod za vykonanie skúšky z určitého predmetu na vysokej škole, pozri kreditný systém
* dôveryhodnosť, dobré meno, vážnosť (človeka)
Základ

**Základ** môže byť:
*v stavebníctve: základy (stavba)
*spodná vrstva, na ktorú je niečo navrstvené
*najdôležitejšia časť, podstata, jadro, pozri aj základ (filozofia)
*východisko, podklad
*zriedkavo: dôvod

## Iné projekty
Fundus

**Fundus** môže byť:
* vo filozofii: základ (filozofia)
* zastarano: (stavebný) pozemok
* v ekonomike: hnuteľné zariadenie, inventár podniku
* v divadelníctve a filmárstve: 
** sklad stavebných a dekoračných dielov používaných na stavbu dekorácie
** sklad kostýmov a ich doplnkov
* v anatómii a lekárstve: 
** dno, klenba
** očné pozadie
Trojpoľné hospodárstvo

**Trojpoľné hospodárstvo** (iné názvy: **trojpoľné hospodárenie, trojpoľný systém, trojpoľné poľnohospodárstvo**) je spôsob obrábania pôdy používaný v Európe od 12. storočia do začiatku 19. storočia (miestami už od 8. storočia a miestami až do 20. storočia). Nahradil tzv. dvojpoľný systém (jarina – ozimina [využívalo sa iba 50% pôdy]), používaný vo včasnom stredoveku.

Trojpoľný systém spočíval v rozdelení obrábanej pôdy na 3 časti: Jedna sa osiala na jar (tzv. jarinou), druhá na jeseň (tzv. oziminou) a tretia sa nepoužila (úhor). Na ďalší rok sa to celé posunulo – úhor bol osiaty na jar, osiata časť na jar bola osiata na jeseň a posledná časť poľa bola nevyužitá.

Kategória:Poľnohospodárstvo
Kategória:História
Paolo Rossi

**Paolo Rossi** (* 23. september 1956, Santa Lucia, Taliansko† 9. december 2020, Siena) bol taliansky futbalista.  

V roku 1982 priviedol Taliansko k titulu na  majstrovstvách sveta. Na tomto šampionáte strelil šesť gólov, čím získal Zlatú kopačku pre najlepšieho strelca majstrovstiev a Zlatú loptu majstrovstiev. Bol tak jediným hráčom, ktorý získal všetky najvyššie ocenenie z jedného šampionátu až do roku 2005, kedy na juniorských majstrovstvách dosiahol podobný úspech Lionel Messi a o dva roky neskôr Sergio Agüero na juniorských majstrovstvách v Kanade.

Pelé ho roku 2004 zaradil medzi 125 najlepších žijúcich futbalistov.

Zomrel 9. decembra 2020 vo veku 64 rokov na rakovinu pľúc.

## Referencie

## Iné projekty

## Externé odkazy
* Profil na Planet World Cup
* Profil na Golden foot 
* Videoportrét na FIFA.com

## Zdroj

Kategória:Talianski futbalisti
Kategória:Futbaloví útočníci
Kategória:Hráči Como Calcio
Kategória:Hráči Vicenza Calcio
Kategória:Hráči Perugia Calcio
Kategória:Hráči Juventus FC
Kategória:Hráči AC Miláno
Kategória:Hráči Hellas Verona FC
Kategória:Hráči Serie A
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Kategória:Majstri sveta vo futbale
Kategória:Držitelia Zlatej lopty
Kategória:Úmrtia na rakovinu pľúc
Hypovitaminóza

**Hypovitaminóza** je chorobný stav spôsobený čiastočným nedostatkom určitého vitamínu. Ide o ľahšiu formu avitaminózy. Najčastejšie sa vyskytuje u ľudí s nedostatočným stravovaním (napr. s poruchou príjmu potravy), alkoholikov a ľudí s chorobou tráviacej sústavy (malabsorpcia).

## Pozri aj
* Avitaminóza
* Hypervitaminóza

## Zdroje
* 

Kategória:Choroby z nesprávnej výživy
Avitaminóza

**Avitaminóza** je chorobný stav vyvolaný nedostatkom určitého vitamínu. Môže byť spôsobený napr. (dlhodobým) nedostatočným príjmom, poruchou trávenia, pri poruche črevnej mikroflóry, poruchou žliaz s vnútornou sekréciou.  

* nedostatok vitamínu A spôsobuje zhoršené nočné videnie 
* nedostatok thiaminu (vitamín B1)  spôsobuje Beri-Beri (ochorenie nervového systému nedostatkom thiaminu) 
* nedostatok niacinu (vitamín B3) spôsobuje pelagru  
* nedostatok kobalaminu (vitamín B12) spôsobuje anémiu (chudokrvnosť) 
* nedostatok vitamínu C spôsobuje skorbut  
* nedostatok kalciferolu (vitamín D) spôsobuje rachitídu (krivica) 

Typickým príkladom na tento chorobný stav je skorbut. V minulosti boli touto chorobou postihnutí hlavne námorníci. Skorbut sa prejavuje krvácaním ďasien, vypadávaním zubov, mäknutím kostí a spomalenou tvorbou červených krviniek. Ak ani po dlhšom čase telo nedostane vitamín C, môže nastať aj smrť.

Kategória:Choroby z nesprávnej výživy
Xenotím

náhľad|Kryštály xenotímu z Brazílie
**Xenotím** je minerálna skupina fosforečnanov prvkov vzácnych zemín so všeobecným vzorcom XPO4. Ako hlavný prvok za X vystupuje ytrium, ale býva často substituované inými prvkami skupiny lantanoidov, ako gadolínium, dysprózium, erbium, terbium, yterbium. Taktiež býva nahrádzané uránom, alebo tóriom, preto sú niektoré xenotímy rádioaktívne. Xenotím je izoštruktúrny so sériou černovitu (arzeničnan ytritý - YAsO4), preto býva často aj časť fosforu nahradená arzénom. Xenotím má priemyselné využitie ako zdroj ytria, prípadne niektorých ťažkých lantanoidov (yterbia, erbia, gadolínia). Pekné kryštály sú využívané v šperkárstve.

Zo skupiny xenotímu medzinárodná mineralogická asociácia definovala dva konkrétne minerály:
* Xenotím-(Y)
* Xenotím-(Yb)
* Xenotím-(Gd)

## Vlastnosti
Xenotím kryštalizuje v tetragonálnej sústave, vytvára stĺpcovité, alebo tabuľkové kryštály (prizmy uzavreté bipyramídou), prípadne tvorí radiálne kryštalické agregáty. Sfarbený býva v odtieňoch žltej, s prechodom až do hnedej farby, no vyskytujú sa aj hnedozelené, prípadne hnedočervené odrody. Je to pomerne mäkký (v mohsovej stupnici 4,5) a ťažký (hustota 4,4 - 5,1 kg.dm-3) minerál s vysokým indexom lomu 1,720-1,815.

## Výskyt
Vyskytuje sa ako akcesorický minerál v pegmatitoch, prípadne v rulách. Taktiež sa nachádza aj v náplavoch. Prvýkrát opísaný bol v Nórsku, medzi významnejšie náleziská patria Brazília, Madagaskar a Spojené štáty. Drahokamové odrody boli nájdené v Pakistane a Afganistane. Je tiež bežný minerál granitoidov. Môže vznikať aj hydrotermálne. Na Slovensku bol objavený vzácny Gd-dominantný xenotím: xenotím-(Gd), ktorý má hydrotermálny pôvod.

## Iné projekty

## Zdroj

Kategória:Minerálne skupiny
Česká národná rada

**Česká národná rada** (po česky *Česká národní rada*; skratka *ČNR*) môže byť:
*koordinačný orgán českej politiky pred prvou svetovou vojnou, súdobý názov "Národní rada česká", v roku 1918 premenená na Česko-slovenskú národnú radu, pozri Česká národná rada (1900 – 1918)
*orgán českého národného odboja v máji 1945, pozri Česká národná rada (1945)
*parlament Česka v rokoch 1969–1992, v roku 1993 premenená na Poslaneckú snemovňu Parlamentu Českej republiky, pozri Česká národná rada (1969–1992)

## Pozri aj
*Slovenská národná rada
Zico

**Zico** (vlastným menom **Arthur Antunes Coimbra;** * 3. marec 1953, Rio de Janeiro, Brazília) je bývalý brazílsky futbalista a tréner. Často nazývaný „Biely Pelé“, býva Zico označovaný za jedného z najlepších driblérov a zakončovateľov na svete a hlavne počas začiatku 80. rokov. 

Reprezentoval Brazíliu na Majstrovstvách sveta 1978, 1982 a 1986 a celkovo strelil 66 gólov v 88 zápasoch za národné mužstva, ale titul nikdy nezískal (napriek tomu, že mužstvo z MS 1982 je považované za najlepšie futbalové mužstvo v histórií).  Často býva označovaný za najlepšieho futbalistu, ktorý nezískal titul majstra sveta. Získal ocenenie *Svetový hráč roku* 1983.

Trénoval japonskú reprezentáciu na  MS 2006 a vyhral s ňou Ázijský pohár 2004. 4. júla 2006 bol vyhlásený nový tréner tureckého klubu Fenerbahçe. S klubom sa v sezóne 2007-08 dostal do štvrťfinále Ligy majstrov, čo je najlepší výsledok v histórií klubu. V roku 2008 trénoval uzbecký klub Bunyodkor, s ktorým získal titul v lige aj pohár. Od januára 2009 bol trénerom ruského klubu CSKA Moskva.

## Referencie

## Zdroj

Kategória:Brazílski futbalisti
Kategória:Brazílski futbaloví tréneri
Kategória:Hráči Clube de Regatas do Flamengo
Kategória:Hráči Udinese Calcio
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Kategória:Plážovi futbalisti
Kategória:Osobnosti z Rio de Janeira
Koncepcia riešenia

**Koncepcia riešenia** je v teórii hier formálnym pravidlom pre odhad ako sa hra bude hrať. Tieto predpoklady sa nazývajú riešenia a hovoria o tom, ktorá stratégia bude prijatá hráčmi, kvôli predpovedi výsledku hry. Najčastejšie používané koncepcie riešenia sú koncepcie rovnováhy známe ako Nashova rovnováha.

Mnoho koncepcií riešenia, pre mnoho hier, budú mať za následok viac ako jedno riešenie. To spôsobuje spochybnenie každého riešenia takže teoretik si môže žiadať upresnenie na umožnenie zúženia riešenia. Každý následný koncept riešenia zlepšuje predchádzajúci odstránením nepravdepodobnej rovnováhy v bohatších hrách.

Kategória:Teória hier
Ručenie

**Ručenie** môže byť:
*všeobecne: 
**záväzok niesť následky za niečo; záruka
**prenesene: ubezpečenie, záväzný sľub
*v práve:
**staršie: zodpovednosť za škodu (=ručenie za škodu; záväzok osoby (A) nahradiť tretím osobám (B) spôsobenú ujmu (škodu), a to spôsobenú buď konaním osoby A alebo konaním inej osoby (C), za ktorú osoba A v určitom smere zodpovedá)
**podporný záväzok osoby (tzv. ručiteľa) inej osobe (tzv. veriteľovi) pre prípad, že priamo zaviazaná osoba (tzv. dlžník z hlavného záväzku) nesplní záväzok, pozri ručenie (zabezpečenie záväzku)
Vanoise

náhľad|Grande Casse, juhozápadná stena
**Vanoise** () je pohorie nachádzajúce sa vo Francúzsku v departemente Savoie. Geograficky sa zaradzuje do Západných Álp. Ide o turisticky významnú horskú oblasť, v ktorej leží mnoho vysokých štítov. V karoch hôr tečie na 17 hlavných ľadovcov. Najvyšší vrchol pohoria je Grande Casse (). Rozloha masívu je  a jeho významná časť () je súčasťou Národného parku Vanoise (*Parc National de la Vanoise*).

## Poloha
Na západe a juhu tvorí hranicu masívu údolie rieky Arc. Významná cesta Route des Grandes Alpes vedúca cez sedlo Col de l'Iseran () oddeľuje na východe masív Vanoise od pohoria Grajské Alpy. Prebieha tu tiež hranica národných parkov – Národného parku Gran Paradiso (*[[Taliansko]]*) a Národného parku Vanoise (*[[Francúzsko]]*). Sever územia je vymedzený tokom rieky Isère pretekajúcej tu údolím Tarentaisu.

Niekedy je pohorie Vanoise priradované k rozľahlejším Grajským Alpám.
 
## Vrcholy

## Turizmus
thumb|Pohľad na stredisko v Courchevel
Pohorie Vanoise je vyhľadávané predovšetkým vyznávačmi zimých športov. Nachádzajú sa tu známe lyžiarské strediská ako napr. Tignes, Les Arcs, La Plagne, Meribel, Val-d'Isère, Val Thorens alebo Courchevel. Na tváre krajiny sa tu významne podpísala masívna výstavba lanoviek, hotelov a športových areálov. Tie priťahujú ročne státisíce návštevníkov. Pre turistov je tu vyznačených okolo 400 km ciest a v horách im slúži na 14 horských chát.

## Iné projekty

## Externé odkazy
* Vanoise

Kategória:Pohoria vo Francúzsku
Kategória:Savojsko
Spätná indukcia

**Spätná indukcia** je proces zdôvodňovania späť v čase, od konca problému alebo situácie, na určenie optimálneho sledu akcií. Uskutočňuje sa najprv zvažovaním posledného rozhodnutia a výberom čo robiť v akejkoľvek situácii, v danom čase. Pomocou tejto informácie možno určiť, čo treba robiť v ďalšej fáze. Tento proces pokračuje kým sa určí najlepšia akcia pre všetky možné situácie (t. j. pre všetky možné súbory informácií) v každom okamihu rozhodnutia.

V matematických optimalizačných metódach dynamického programovania je spätná indukcia jedným z hlavných spôsobov riešenia Bellmanovej rovnice. V teórii hier sa spätná indukcia používa na výpočet dokonalej rovnováhy podhry v nadväzujúcich hrách. Jediným rozdielom je, že optimalizácia zahŕňa len jedného tvorcu rozhodnutia, ktorý sa rozhodne, čo robiť v každom okamihu, zatiaľ čo teória hier analyzuje ako sa rozhodnutia viacerých hráčov navzájom ovplyvňujú.  V spätnej indukcii je podľa očakávania, čo posledný hráč urobí v každej situácii možné určiť, čo urobí druhý až posledný hráč.

Kategória:Teória hier
Zoltán Rédey

Doc. PhDr. **Zoltán Rédey**, PhD. (* 5. máj 1968, Nové Zámky) je slovenský literárny teoretik a pedagóg. Prednáša literatúru v Ústave literárnej a umeleckej komunikácie Filozofickej fakulty Univerzity Konštantína Filozofa v Nitre. 

## Publikácie
* Morfológia poézie v recepcii. Od syntaktiky k pragmatike  (Nitra, UKF 1997)
* Pragmatika básnického tvaru (Nitra, UKF 2000)
* Výrazové tendencie súčasnej slovenskej lyriky. Interpretačné štúdie (Nitra, UKF 2001)     
* Ján Ondruš (Bratislava, Kalligram 2004) 
* Súčasná slovenská poézia v kontexte civilizačno- kultúrnych premien (Nitra, UKF 2005)
* Súčasná slovenská próza v kontexte civilizačno-kultúrnych premien (Nitra, UKF 2007)
* Subverzia kánonu slovenskej prózy v novele Petra Pišťanka Mladý Dônč (Nitra, UKF 2007)
* Elegickosť ako výrazový princíp lyriky (Nitra, UKF 2010)
* Od "poézie vecí" k "poetike vecnosti" (lyrika Štefana Stražaya) (Levoča, Modrý Peter 2017)
* Krátka správa o dlhej trase osamelého bežca (poézia Ivana Štrpku) (Levoča, Modrý Peter 2019) 

## Referencie

## Externé odkazy
* 

Kategória:Slovenskí literárni teoretici
Kategória:Slovenskí pedagógovia
Kategória:Osobnosti z Nových Zámkov
Kategória:Vyučujúci na Filozofickej fakulte Univerzity Konštantína Filozofa v Nitre
Syndróm týraného, zneužívaného a zanedbávaného dieťaťa

**Syndróm týraného, zneužívaného a zanedbávaného dieťaťa** (z ) 

Týranie, zneužívanie alebo zanedbávanie dieťaťa je surový prístup, ktorým sa dieťaťu v závažnom rozsahu telesne alebo duševne ubližuje, je opakujúce sa násilie s vysokým stupňom surovosti. F. N. Silverman a najmä C. H. Kempe v stati pod názvom „The battered-child syndrome“, uverejnenej roku 1962, zaviedli pojem „syndróm bitého dieťaťa“. To vyústilo v zavedenie nového pojmu syndrómu Child Abuse – zneužívanie dieťaťa.

Existuje množstvo definícií, no najvýstižnejšia sa zdá definícia Dunovského, Dytrycha a Matejčeka, podľa ktorej: *„Týranie dieťaťa je akékoľvek nenáhodné, preventabilné, vedomé aj nevedomé konanie [[rodič]]ov, vychovávateľa alebo inej osoby voči dieťaťu, ktoré je v danej spoločnosti neprijateľné alebo odmietané a ktoré poškodzuje telesný, duševný a spoločenský stav a vývin dieťaťa, prípadne spôsobuje jeho smrť.“* 

Pre celý komplex týrania dieťaťa, jeho prejavov a dôsledkov sa používa skratka CAN (Child Abuse and Neglect), čoho slovenský jazykový ekvivalent je syndróm týraného, zneužívaného a zanedbávaného dieťaťa.

**Do syndrómu CAN zaraďujeme:**
* telesné týranie
* sexuálne zneužívanie
* psychické a emocionálne týranie
* zanedbávanie
* zvláštne formy CAN (rituálne zneužívanie, organizované zneužívanie, sekundárna viktimizácia, sexuálny turizmus a pod.)

## Zdroje


Kategória:Choroby detí
Artemis Fowl II

**Artemis Fowl II** je hlavný hrdina série kníh Artemis Fowl, ktoré napísal írsky spisovateľ Eoin Colfer.

## Charakteristika
Artemis Fowl mladší pochádza z Írska a jeho rodina patrí k najbohatším v tejto krajine. Prevažnú časť majetku však nadobudli nelegálnou cestou. Artemis sám sa vydáva na kriminálnu cestu a vďaka svojmu géniovi výrazne zvýši konto Fowlovcov. Počas série kníh však prejde dobrodružstvami, ktoré ho napokon vrátia na správnu stranu zákona. Spočiatku mu ide len o zlato, ale postupne prejde od zachraňovania svojej rodiny až k záchrane sveta. Stane sa z neho jeden z najinteligentnejších ľudí na svete a neraz zachráni svet pred katastrofami.

Kategória:Artemis Fowl
Kategória:Literárne postavy
Hoplológia

**Hoplológia** je vedecká disciplína, ktorá skúma vývoj a zdokonaľovanie ľudskej bojovej činnosti. Skúma hlavne oblasti ľudskej kultúry, ktoré súvisia so zbraňami, bojovým výstrojom a bojovými systémami a ich prepojenosť s ekonomickými, politickými, sociálnymi a náboženskými inštitúciami ľudských spoločenstiev. Za zakladateľa hoplológie sa pokladá anglický bádateľ a polyhistor Sir Richard Francis Burton. Od roku 1960 sa tento odbor spopularizoval hlavne zásluhou amerického odborníka na bojové umenia Donna F. Draegera. 

## Externé odkazy
The International Hoplology Society (IHS)

Kategória:Antropológia
Kategória:Vojenská veda
Troyes

**Troyes** je francúzske mesto ležiace asi 160 kilometrov juhovýchodne od Paríža na rieke Seina v departemente Aube, región Grand Est. Seina mestom preteká rozdelená na niekoľko riečnych ramien.

## Dejiny
Blízko Troyes v roku 451 porazili spojené sily Rimanov, Vizigótov, Alanov a Frankov pod vedením rímského veliteľa (magister militum) Flavia Aetia a vizigótskeho kráľa Teodoricha I. hunského kráľa Attilu v bitke na Katalaunských poliach.

V stredoveku bolo mesto sídlom kniežatstva, neskôr bolo pripojené k francúzskemu kráľovstvu. Bolo tiež významným obchodným centrom, od roku 80 pred Kr. až do roku 1773 sa tu razili mince. Podľa hmotnostnej jednotky používanej v stredoveku na miestnych trhoch bola pomenovaná dodnes používaná jednotka hmotnosti troyská unca.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je 61 188 obyvateľov (2009).

Nasledujúci graf zobrazuje vývoj počtu obyvateľov.

## Významné stavby
*Radnica zo 17. storočia
*Katedrála sv. Petra a Pavla, ktorej stavba začala v 13. storočí
*Zachovalé domy v historickom jadre zo 16. storočia

## Osobnosti mesta
* Šlomo ben Jicchak (* 1040 – † 1105),  rabín
* Hugues de Payens (* 1070 – † 1136) francúzsky rytier, spoluzakladateľ Templárskeho rádu
* Chrétien de Troyes (* asi 1130 – † asi 1183), stredoveký básnik
* Urban IV. (* asi 1195 – † 1264), pápež

## Partnerské mestá
* Alkmaar, Holandsko
* Chesterfield, Veľká Británia
* Darmstadt, Nemecko
* Tournai, Belgicko
* Zielona Góra, Poľsko

## Referencie


## Pozri aj
* Zoznam obcí departementu Aube
* Zoznam miest vo Francúzsku
* Kostol svätého Štefana (Troyes)

## Iné projekty

## Externé odkazy
Oficiálna stránka

## Zdroj

Kategória:Mestá v regióne Grand Est
Kategória:Obce v departemente Aube
Kategória:Troyes
Alani

náhľad|350px|Hlavné migrácie Alanov
**Alani** alebo **Aláni** boli kmeňový zväz iránskeho pôvodu, ktorý významne zasiahol do európskych pomerov v dobe sťahovania národov.

Prvý raz sú zmieňovaní severne od Kaspického mora ako kočovníci medzi Volgou a Aralským jazerom. Číňanom bola ich zem známa ako *Alanliao* (阿蘭聊). Okolo 1. storočia sa presunuli na územie dnešnej Ukrajiny a obsadili oblasť okolo Azovského mora a rieky Don (Tanais). Podnikali nájazdy do Perzie, Zakaukazska a okolo 4. storočia sa objavujú na rímskych hraniciach pozdĺž Dunaja.

Okolo roku 370 po útoku Hunov sa rozdelili do dvoch skupín. Jedna časť sa presunula na západ a je označovaná ako *západná* skupina, ktorá sa pripojila ku germánskym kmeňom (Vandalom, Svébom). Pri invázii do Galie väčšina z nich odišla do Španielska a neskôr sa s Vandalmi presunuli do severnej Afriky.

Alani, ktorí zostali v područí Hunov sú označovaní ako *východní* a sú to pravdepodobne predkovia dnešných Osetíncov, Karačajevcov a Balkarov žijúcich v kaukazských republikách južného Ruska.

## Externé odkazy
* Alani na Antike 

Kategória:Etniká, národy a národnosti
Ján VIII. (pápež)

**Ján VIII.** (* ? – † 16. december 882, Rím) bol pápežom od 14. decembra 872 až do svojej smrti. 

V roku 880 vydal bulu *[[Industriae Tuae]]*, ktorou zriadil Nitrianske biskupstvo a potvrdil používanie slovanského (staroslovienskeho) jazyka pre kresťanskú liturgiu. Slovanskú liturgiu však o päť rokov zakázal pápež Štefan V..

Ján VIII. musel bojovať aj proti Saracénom, ktorých porazil v Terracine. Za jeho pontifikátu sa ukončil spor s Fóciom a bola utvorená Svätá aliancia.

Ján VIII. je prvý z ôsmich stredovekých pápežov, ktorí zomreli násilnou smrťou. Jeho príbuzní sa ho pokúsili otráviť, ale jed neúčinkoval dosť rýchlo, tak ho zabili kladivom.

## Literatúra
* "Ján VIII." In: Viliam Judák: *Na Petrovom stolci I. : Krátke dejiny pápežov.* Trnava : Spolok svätého Vojtecha, 2010, s. 205-206. ISBN 978-80-7162-834-7

## Pozri aj

* Zoznam kardinálov vymenovaných Jánom VIII.

## Iné projekty

## Zdroj

Kategória:Pápeži
Kategória:Obete atentátov
Kategória:Pochovaní v bazilike svätého Petra
Alan

**Alan** môže byť:
*mužské meno, pozri Alan (prvé meno)
*príslušník kmeňového zväzu Alanov
*nemecký automobil (1923 – 1925), pozri Alan (automobil)
*obec vo francúzskom departemente Haute-Garonne, pozri Alan (Haute-Garonne)
*dedina v Tatársku, pozri Alan (Tatársko)
*kráter na Mesiaci, pozri Alan (kráter)
Gašpar

**Gašpar** môže byť:

* biblická postava, jeden z Troch kráľov (mudrcov), pozri pod Traja králi
* pejoratívne: 
** šašo
** človek, ktorý koná z cudzej vôle, figúra
* mužské meno, pozri Gašpar (prvé meno)
* priezvisko, pozri Gašpar (priezvisko), napr.:
** Ján Gašpar (1953 – 2018), slovenský právnik, bibliograf a historik
** Ján Gašpar Hrisko (1921 – 1980), slovenský hudobník
** Jozef Gašpar (* 1952), slovenský futbalista
** Pavel Gašpar (1915 – 1975), slovenský dôstojník, protifašistický bojovník
** Pavol Gašpar (* 1988), slovenský právnik, riaditeľ Slovenskej informačnej služby
** Rastislav Gašpar, viacero osôb
** Štefan Gašpar (1900 – 1971), zakladateľ prvej autoškoly na Slovensku
** Tibor Gašpar (* 1962), prezident policajného zboru SR
** Tido J. Gašpar (1893 – 1972), slovenský spisovateľ
** Eleonóra Gašparová (1925 – 2010), slovenská spisovateľka pre deti a mládež

## Pozri aj
* Gašparovič
Gašpar (priezvisko)

**Gašpar** (o význame pozri Gašpar) je slovenské priezvisko. Najčastejšie je vo Zvolene, Malackách, Detve a Banskej Bystrici.

## Známi nositelia
Pozri v článku Gašpar.

## Pozri aj
* Gašparovič
* Gašparík (priezvisko)
* Kašpar (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Gašparová

**Gašparová** môže byť:

* dolina v Malých Karpatoch, pozri Gašparová (dolina)
* vrch v Malých Karpatoch, pozri Gašparová (vrch v Malých Karpatoch)
* ženský variant priezviska Gašpar, pozri Gašpar (priezvisko)
** Eleonóra Gašparová (* 1925), slovenská spisovateľka
Samson (priezvisko)

**Samson** je priezvisko odvodené od rovnomennej biblickej postavy. Na Slovensku je najrozšírenejšie v meste Skalica a obci Mokrý Háj  (okres Skalica). V Česku je najčastejšie na Morave, najviac v mestách Židlochovice a Hustopeče.

## Známi nositelia
Pozri v článku Samson.

Kategória:Slovenské priezviská
Kategória:České priezviská
Kategória:Poľské priezviská
Kategória:Francúzske priezviská
Kategória:Priezviská na Slovensku
Kategória:Priezviská v Česku
Kategória:Priezviská v Poľsku
Kategória:Priezviská vo Francúzsku
Kategória:Priezviská v Kanade
Kategória:Priezviská v USA
Rotavírusová enteritída

**Rotavírusová enteritída** alebo **rotavírusová gastroenteritída** je najčastejšia akútna choroba tráviaceho traktu, ktorá môže postihnúť malé deti vo veku 6 mesiacov až 5 rokov. Predpokladá sa, že takmer všetky deti do piatich rokov ľahšiu či vážnejši formu rotavírusovej (gastro)enteritídy prekonajú. V Európskej únii ročne umiera na túto chorobu až 200 detí, v krajinách s nižšou úrovňou zdravotníckej starostlivosti je to najčastejšia infekčná gastroenteritída s fatálnym koncom. Prejavuje sa prudkým nástupom, silne zapáchajúcou hnačkou, nevoľnosťou, vracaním, vysokou horúčkou v prvom štádiu a hrozí pri nej extrémne rýchla dehydratácia. Dieťa môže v priebehu 24 hodín upadnúť do šoku z nedostatku tekutín. V takomto prípade je nevyhnutná hospitalizácia. Rotavírusovú gastroenteritídu spôsobuje vírus známy ako rotavírus.

Kategória:Infekčné choroby
Kategória:Choroby tráviacej sústavy
Kategória:Choroby detí